María Eva Almunia Badía, naixida d'Esplús (Litera) o 3 de marzo de 1960, ye una politica aragonesa, melitant d'o Partido de los Socialistas de Aragón y que ha ocupau consellerías en os Gubiernos presidius por o president Marcelino Iglesias Ricou. Asinas, estió Consellera d'Educación, Cultura y Esporte d'o Gubierno d'Aragón dende l'11 de chulio de 2001 dica o 15 d'abril de 2008, y tamién ye actualment Consellera de Presidencia d'o Gubierno d'Aragón, dende o 27 d'octubre de 2010. Antiparte, dende o 15 d'abril de 2008 dica o 27 d'octubre de 2010, estió Secretaria d'Estau d'Educación y Formación en o Gubierno de José Luis Rodríguez Zapatero.